Diari Oficial de la Generalitat Valenciana


Sumari del DOGV 6265, del 12-05-2010 (2010/5291)

RESOLUCIÓ de 5 de maig de 2010, de la Presidència de l'Acadèmia Valenciana de la Llengua, per la qual es convoca un concurs de mèrits per a la provisió de dos llocs de naturalesa funcionarial, sector administració especial, grup A (concurs 1/2010).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6265

Data del DOGV
:   12-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/5291


Data del document
:   05-05-2010

Organisme emissor
:   Acadèmia Valenciana de la Llengua

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 5 de maig de 2010, de la Presidència de l'Acadèmia Valenciana de la Llengua, per la qual es convoca un concurs de mèrits per a la provisió de dos llocs de naturalesa funcionarial, sector administració especial, grup A (concurs 1/2010). [2010/5291]
D'acord amb els apartats c) i e) de l'article 19 de la Llei 7/1998, de 16 de setembre, de la Generalitat, de Creació de l'Acadèmia Valenciana de la Llengua, i vist que en la relació de llocs de treball hi ha dos llocs del grup A, corresponents a l'administració especial, la provisió dels quals s'ha d'efectuar pel sistema de concurs de mèrits, de conformitat amb el que disposen l'article 20 de la Llei de la Funció Pública Valenciana i els articles 19 a 25 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, resolc:
Convocar, per a la seua provisió, els llocs de treball que es detallen en la base primera d'esta resolució, d'acord amb les bases següents:
Primera. Llocs que s'han de proveir
Lloc de treball número 7: tècnic especialista en Lexicografia i Terminologia.
Localitat: València.
Naturalesa: funcionarial.
Sector: administració especial.
Requisits:
- Assessor lingüístic del grup A de la Generalitat.
- Grau Superior de Coneixements de Valencià de la Junta Qualificadora de Coneixements de Valencià.
Grup: A
Complement de destinació: 24.
Complement específic: E044.
Forma de provisió: concurs.
Funcions: coordinar els treballs tècnics de lexicografia, gramàtica, assessorament lingüístic i documentació lingüística i literària, així com qualsevol altre de caràcter lingüístic general, encomanats per les seccions i comissions corresponents de l'Acadèmia.
Lloc de treball número 8: tècnic especialista en Toponomàstica.
Localitat: València.
Naturalesa: funcionarial.
Sector: administració especial.
Requisits:
- Assessor lingüístic del grup A de la Generalitat.
- Grau Superior de Coneixements de Valencià de la Junta Qualificadora de Coneixements de Valencià.
Grup: A
Complement de destinació: 24.
Complement específic: E044.
Forma de provisió: concurs.
Funcions: coordinar els treballs tècnics de toponomàstica, així com qualsevol altre de caràcter lingüístic general, encomanats per les seccions i comissions corresponents de l'Acadèmia.
Segona. Participants
1. Poden participar en esta convocatòria els funcionaris de carrera de la Generalitat del mateix grup i sector dels llocs que es convoquen, que estiguen en possessió dels requisits i les condicions exigits en la classificació del lloc i els mantinguen durant tot el procés fins al dia de la presa de possessió.
2. El personal amb destinació definitiva hi ha d'haver romàs un mínim de dos anys en el seu lloc de treball, llevat dels supòsits assenyalats en l'apartat 6, de l'article 20, de la Llei de la Funció Pública Valenciana.
El personal en excedència voluntària, per interés particular, hi ha d'haver romàs un mínim de dos anys en tal situació, d'acord amb el que disposa l'apartat B.1) de l'article 37, de la Llei de la Funció Pública Valenciana.
Tercera. Presentació de sol·licituds
Les sol·licituds, adaptades al model que es publica en l'annex, s'han de presentar en el termini de 15 dies hàbils, comptats des de l'endemà de la publicació d'esta convocatòria en el Diari Oficial de la Comunitat Valenciana. La presentació pot fer-se en el Registre General de l'Acadèmia Valenciana de la Llengua o en les oficines públiques mencionades en l'article 38.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú. A la sol·licitud s'ha d'adjuntar la fotocòpia del DNI del sol·licitant i la documentació justificativa dels mèrits al·legats.
La documentació justificativa consistix en els documents originals dels mèrits al·legats o les còpies compulsades d'estos documents. La persona interessada ha d'aportar les còpies en el moment de presentació de la sol·licitud perquè els funcionaris de les oficines públiques assenyalades en el paràgraf anterior les confronten amb el document original.
Així mateix, dins del termini de presentació de sol·licituds s'ha d'adjuntar, amb caràcter preceptiu, una memòria, el contingut de la qual s'ha d'adaptar al que disposa l'article 6.d, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i al que s'indica en la base quarta d'esta convocatòria. El fet de no presentar la memòria en el termini indicat suposarà l'exclusió del participant en el concurs.
Quarta. Barem de mèrits
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, l'avaluació dels mèrits dels concursants es farà d'acord amb el que establix la present base:
A) Antiguitat i grau:
1) Antiguitat. S'avaluarà a raó de 0,05 punts per cada mes complet de servicis en actiu, en les distintes administracions públiques, fins a un màxim de 9 punts. A este efecte, es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
2) Grau. El grau personal consolidat pels aspirants s'avaluarà de la manera següent:
a) Grau consolidat inferior al del lloc sol·licitat: 1 punt.
b) Grau consolidat igual o superior al del lloc sol·licitat: 2 punts.
La puntuació màxima que es pot obtindre en l'apartat A serà, en conseqüència, d'11 punts.
B) Formació:
1) Titulació acadèmica. Per qualsevol títol acadèmic oficial, de nivell igual o superior a l'exigit per a l'exercici del lloc de treball que s'ha de proveir, exclòs el que calga per a l'accés al lloc: 1,5 punts per títol, fins a un màxim de 3 punts.
Només es puntuaran els títols de nivell superior, i s'hi entendran compreses aquelles altres titulacions necessàriament prèvies per a l'obtenció del nivell superior.
2) Cursos de formació i perfeccionament. S'avaluaran els cursos de formació i perfeccionament de duració igual o superior a 15 hores que hagen sigut cursats o impartits per la persona interessada i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
a) de 100 hores o més: 2,00 punts.
b) de 75 hores o més: 1,50 punts.
c) de 50 hores o més: 1,00 punts.
d) de 25 hores o més: 0,50 punts.
e) de 15 hores o més: 0,20 punts.
No es puntuaran, en cap cas, en el present subapartat ni en l'anterior, els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen. En el supòsit de cursos impartits, estos seran avaluats una sola vegada, i no seran susceptibles de ser avaluades les edicions successives d'un mateix curs.
3) Idiomes comunitaris. Fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol oficial expedit per la Universitat o Escola Oficial d'Idiomes.
La puntuació màxima possible que es pot obtindre en el present apartat B és, en conseqüència, de 8 punts.
C) Mèrits específics:
1) Cursos. Es valorarà amb 1,50 punts el fet d'haver efectuat un curs de duració superior a 15 hores i inferior a 100 per a la formació de personal impartit per l'Acadèmia Valenciana de la Llengua i homologat per l'Institut Valencià d'Administració Pública, fins a un màxim de 3 punts.
2) Experiència. S'avaluarà l'experiència com a funcionari de carrera en l'exercici de llocs de treball, ocupats per qualsevol sistema de provisió, sempre que estos llocs reunisquen, de manera acumulativa, els requisits següents:
a) Ser del mateix grup, naturalesa i sector.
b) Estar classificats per a ser ocupats per personal assessor lingüístic del grup A.
c) Tindre assignat un complement de destinació de nivell igual o superior al del lloc convocat.
Este apartat es valorarà a raó de 0,20 punts per mes complet, fins a un màxim de 3 punts.
La puntuació màxima possible en l'apartat C és, per tant, de 6 punts.
D) Entrevista:
El resultat de l'entrevista es valorarà amb un màxim de 3 punts, i versarà sobre el contingut d'una memòria elaborada d'acord amb el que assenyala l'article 6, apartat D de l'Orde de 20 de gener de 2000, per la qual s'aproven els barems generals d'aplicació als concursos de mèrits, i l'extensió màxima de la qual no pot excedir els 15 folis. Les funcions assignades al lloc de treball, d'acord amb la seua classificació, s'assenyalen en la base primera de la convocatòria.
2n. La puntuació màxima que es pot obtindre per tots els apartats és de 28 punts.
3r. En cas d'empat, s'adjudicarà el lloc al concursant que haja obtingut més puntuació en l'apartat de formació. Si esta puntuació també és igual, es considerarà l'obtinguda per l'antiguitat i el grau; després, pels mèrits específics, i finalment, en l'entrevista. Si persistix l'empat, serà adjudicat per sorteig.
Quinta. Puntuació mínima
Per a obtindre l'adjudicació d'un dels llocs, cal que s'haja aconseguit un mínim de 5 punts.
Sexta. Avaluació de mèrits
Només es tindran en compte els mèrits al·legats, obtinguts i acreditats abans que acabe el termini de presentació de sol·licituds per a participar en este concurs.
Els mèrits s'han d'acreditar amb documents originals, fotocòpies compulsades en la forma prevista en la base tercera o amb certificats del Registre de Personal o òrgan competent equivalent de la institució o administració a què pertanga la persona concursant.
Els mèrits seran avaluats per una Comissió d'Avaluació, la composició de la qual s'indica en la base 10 de la present resolució.
Sèptima. Adjudicació de destinacions
L'adjudicació de destinació es farà segons l'orde de la puntuació que hagen obtingut els participants en cada lloc de treball convocat per aplicació del barem assenyalat en la base quarta. En l'adjudicació se seguirà l'orde de preferència expressat en la sol·licitud per la persona interessada. L'orde de preferència és l'orde d'enumeració dels llocs de treball en l'apartat corresponent de la sol·licitud.
La Comissió d'Avaluació, immediatament abans de redactar la proposta de resolució, l'exposaran en el tauler d'anuncis de l'Acadèmia Valenciana de la Llengua perquè en prenguen coneixement les persones interessades, les quals podran presentar, en el termini de 10 dies hàbils, comptadors des de l'endemà de la seua exposició, les al·legacions i justificacions que consideren pertinents davant de la Comissió d'Avaluació de la convocatòria.
La llista provisional també es farà pública, a l'efecte informatiu i sense valor administratiu, en la pàgina web de l'Acadèmia Valenciana de la Llengua ().
Una vegada redactada la proposta de resolució per la Comissió d'Avaluació, amb les al·legacions i justificacions presentades, tant les estimades com les desestimades, serà elevada a la Presidència de l'Acadèmia Valenciana de la Llengua. La Presidència, a la vista del que s'hi expose, dictarà la resolució que siga procedent i ordenarà la seua publicació en el Diari Oficial de la Comunitat Valenciana.
Octava. Resolució del concurs
La Presidència de l'Acadèmia Valenciana de la Llengua resoldrà el present concurs en un termini no superior a sis mesos, comptadors des de l'endemà de la data en què finalitze el termini de presentació de sol·licituds.
En la resolució d'esta convocatòria s'indicarà expressament la data de començament dels terminis per a la presa de possessió.
Novena. Desistiment i renúncia
1) Desistiment. Els concursants voluntaris podran desistir de la seua petició en qualsevol moment del procediment anterior a l'elevació de la proposta de resolució a la Presidència de l'Acadèmia Valenciana de la Llengua. Després del tràmit indicat, no s'acceptarà cap desistiment, per la qual cosa les persones que hi participen quedaran vinculades a les seues sol·licituds i al resultat del concurs.
2) Renúncia. No produirà cap efecte la renúncia a la destinació adjudicada en este concurs, llevat que abans que acabe el termini de presa de possessió, excloses les pròrrogues que eventualment s'acorden, les persones interessades obtinguen una altra destinació per resolució d'una altra convocatòria concurrent, tant de concurs com de lliure designació, i en este cas, podran optar per una de les destinacions adjudicades, per mitjà d'un escrit dirigit a la Presidència de l'Acadèmia Valenciana de la Llengua.
A este efecte, s'entenen per convocatòries concurrents aquelles en què, en la data de finalització del seu termini de presentació de sol·licituds, no s'haja publicat la resolució de cap altra.
Deu. Comissió d'avaluació
La Comissió d'Avaluació del present concurs estarà composta pels membres següents:
Titulars:
President: Josep Lacreu Cuesta, cap de la Unitat de Recursos Lingüísticotècnics.
Vocals:
- Vicent Satorres Matarredona, cap de l'Àrea de Política Lingüística de la Conselleria d'Educació.
- Vicent Tortosa Reig, cap del Servici d'Ús Oficial i d'Acreditació de Coneixements de Valencià.
- Jaime J. Chiner Gimeno, en representació del sindicat CSIF.
Vocal-secretari amb veu i vot: Ernest Gonzàlez Fabra, tècnic d'Administració General de l'Acadèmia Valenciana de la Llengua.
Suplents:
President: Rafael Ninyoles i Monllor, cap del Servici d'Investigació i Estudis Sociolingüístics de la Conselleria d'Educació.
Vocals:
- Robert Escolano López, tècnic lingüístic del Servici de Promició del Valencià de la Universitat d'Alacant.
- Sergi Linares de Teran, cap de servici de promoció i normalització lingüística de la Universitat Politècnica de València.
- Ma. Soledad Garcia de Torres, en representació del sindicat CSIF.
Vocal-secretari amb veu i vot: Agustí Colomer Ferràndiz, cap de Gestió Administrativa de l'Acadèmia Valenciana de la Llengua.
La Comissió d'Avaluació podrà sol·licitar a la Presidència de l'Acadèmia Valenciana de la Llengua la designació d'experts que, en qualitat d'assessors, actuaran amb veu però sense vot.
El funcionament de la Comissió d'Avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat pel Decret 33/1999, de 9 de març, del Consell (DOCV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
Onze. Recursos
La present resolució posa fi a la via administrativa. D'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs contenciós administratiu davant del jutjat Contenciós Administratiu de València, en el termini de dos mesos, comptadors des de l'endemà de la publicació de la present resolució o bé, prèviament, recurs potestatiu de reposició davant de l'òrgan que l'ha dictada, en el termini d'un mes comptador des de l'endemà de la seua publicació.
València, 5 de maig del 2010.- La presidenta de l'Acadèmia Valenciana de la Llengua: Ascensió Figueres Górriz.